open-index/open-wikipedia-markdown huggingface dataset:
ז'וליאן פוסורייה

**ז'וליאן פוסורייה** (בצרפתית: **Julien Faussurier**; נולד ב-14 בינואר 1987) הוא כדורגלן צרפתי המשחק בעמדת המגן הימני בסושו.

## קריירה
פוסורייה נולד בליון, ושיחק במחלקת הנוער של אולימפיק ליון.

ביולי 2007 עבר לטרואה, ושיחק בקבוצת המילואים של המועדון. בקיץ 2008 שודרג לקבוצה הבכירה של המועדון, ששיחקה בליג 2, ומיד השתלב בהרכב הקבוצה. בתום עונת 2008/2009 ירד עם הקבוצה לליגה השלישית, אך העפיל עימה חזרה לליגה השנייה לאחר עונה אחת בלבד. את עונת 2011/2012 סיים עם הקבוצה במקום השלישי בליגה, והעפיל לליג 1.

ביוני 2013 חתם על חוזה לארבע עונות בסושו, גם היא מהליג 1, אך בתום העונה הקבוצה סיימה במקום ה-18 וירדה לליג 2.

ביולי 2016 חתם בברסט מהליגה השנייה, ובתום עונת 2018/2019 העפיל עימה לליג 1.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:מגני כדורגל צרפתים
קטגוריה:כדורגלני טרואה
קטגוריה:כדורגלני סושו
קטגוריה:כדורגלני ברסט
קטגוריה:צרפתים שנולדו ב-1987
כריסטוף ארל

**כריסטוף ארל** (בצרפתית: **Christophe Hérelle**; נולד ב-22 באוגוסט 1992) הוא כדורגלן צרפתי-מרטיניקי המשחק בעמדת הבלם.

## קריירה
ארל נולד בניס, למשפחה צרפתית ממוצא מרטיניקי.

בשנים 2010–2014 שיחק בקבוצת המילואים של סושו, ואף נכלל בסגל הקבוצה הבכירה, אך לא שיחק. לאחר שבעונת 2014/2015 שיחק בקולמר מהליגה השלישית, בעונת 2015/2016 שיחק בקרטיי מהליג 2.

ביולי 2016 עבר לטרואה, היורדת הטרייה לליגה השנייה, ובתום העונה הצליח להעפיל איתה חזרה לליגה הבכירה.

ביולי 2018 נרכש על ידי ניס מהליג 1 ב-5 מיליון אירו.

ב-11 באוגוסט 2020 חתם על חוזה לארבע עונות בברסט מהליג 1, ששילמה עליו 4 מיליון אירו.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני סושו
קטגוריה:כדורגלני קרטיי
קטגוריה:כדורגלני טרואה
קטגוריה:כדורגלני ניס
קטגוריה:כדורגלני ברסט
קטגוריה:כדורגלני מץ
קטגוריה:צרפתים שנולדו ב-1992
רוני אוחיון

**רוני אוחיון** (נולדה ב-8 במרץ 1999) היא ספורטאית פאראלימפית ישראלית, מבכירות השחקניות בנבחרת ישראל בכדורשער נשים. משחקת בתפקיד "סנטרית" המרכזת את תיאום והתקשורת של השחקניות במגרש.

## ביוגרפיה
אוחיון נולדה וגדלה בבאר שבע עם מספר לקויות ראייה בהן: עיוורון בעין שמאל, קושי בראייה למרחק בעין ימין, ראייה באור ועוד. היא עסקה מילדותה בספורט במקצועות האתלטיקה ובהם קפיצה לגובה, קפיצה לרוחק והתעמלות קרקע ללקוי ראייה. בכיתה ד' החלה להתאמן בכדורשער במרכז לעיוור בעירה אך הקבוצה נסגרה לאחר חצי שנה ונפתחה מחדש רק כשעלתה לכיתה ח'.

בגיל 13 הצטרפה לנבחרת העתודה ובהמשך עלתה לנבחרת הבוגרת.

במאי 2014, השתתפה לראשונה בתחרות שהייתה תחרות הכנה לאליפות העולם שהתרחשה ביולי של אותה השנה.

בשנת 2016, התחרתה ב. בשנת 2021, התחרתה ב. בשנת 2024, התחרתה ב וזכתה במדליית כסף כחלק מנבחרת ישראל בכדורשער נשים.

בשנת 2025 פסק בית משפט השלום בתל אביב כי רכבת ישראל תפצה את המדליסטית בכ-30 אלף שקלים, לאחר שפקח דרש ממנה לפנות מושב לנכים לאחר שגבר חרדי נכה סירב שתשב לצידו.

מתגוררת ברמת גן.

## קישורים חיצוניים

* פירוט השתתפותה בתחרויות המשחקים הפאראלימפיים באתר הרשמי של IPC 
* 
* 

## הערות שוליים

קטגוריה:מדליסטיות פאראלימפיות ישראליות
קטגוריה:זוכי מדליית כסף פאראלימפית מישראל
קטגוריה:ספורטאים ישראלים במשחקים הפאראלימפיים ריו דה ז'ניירו (2016)
קטגוריה:שחקני כדורשער במשחקים הפאראלימפיים ריו דה ז'ניירו (2016)
קטגוריה:ספורטאים ישראלים במשחקים הפאראלימפיים טוקיו (2020)
קטגוריה:שחקני כדורשער במשחקים הפאראלימפיים טוקיו (2020)
קטגוריה:ספורטאים ישראלים במשחקים הפאראלימפיים פריז (2024)
קטגוריה:שחקני כדורשער במשחקים הפאראלימפיים פריז (2024)
קטגוריה:עיוורים ישראלים
קטגוריה:שחקניות כדורשער פאראלימפיות ישראליות
קטגוריה:שחקני כדורשער ישראלים
קטגוריה:בוגרות אולפנות בני עקיבא
קטגוריה:ישראליות שנולדו ב-1999
קטגוריה:ישראלים שנולדו ב-1999
מרקוס בטינלי

**מרקוס בטינלי** (באנגלית: **Marcus Bettinelli**; נולד ב-24 במאי 1992) הוא כדורגלן אנגלי המשחק בעמדת השוער במנצ'סטר סיטי.

## קריירה
בטינלי נולד בלונדון. הוא הצטרף לאקדמיית הנוער של פולהאם. ביולי 2010 חתם על חוזהו המקצועני הראשון בקבוצה הבוגרת.

באוגוסט 2012 הושאל לדרטפורד מהנשיונל ליג. ההשאלה הייתה לחודש אחד, ואז הוארכה לחודש נוסף, הוארכה עד לינואר והוארכה שוב עד לסוף מרץ 2013.

באוגוסט 2013 הושאל לאקרינגטון סטנלי מהפוטבול ליג השנייה. ב-2 בספטמבר הוארכה השאלתו עד לתום העונה, אך הוא שב לפולהאם ב-26 בדצמבר. ב-3 בינואר 2014 שב לאקרינגטון סטנלי עד לסוף החודש.

ב-10 בינואר האריך את חוזהו בפולהאם עד ליוני 2016. ב-26 באוגוסט 2014 הוא ערך את הופעת הבכורה שלו במדי הקבוצה הבוגרת, כששיחק במשחק גביע הפוטבול ליג נגד ברנטפורד. ארבעה ימים לאחר מכן ערך את הופעת הבכורה שלו בצ'מפיונשיפ, בתיקו 1–1 עם קארדיף סיטי.

ב-30 באוגוסט 2017 האריך את חוזהו עד ליוני 2020. באוקטובר 2018 האריך את חוזהו עד ליוני 2021. בפברואר 2019 נפצע בברכו ונעדר לשישה חודשים.

לאחר שנע עם פולהאם בין הצ'מפיונשיפ לפרמייר ליג, ב-10 בספטמבר 2020 הושאל לעונה אחת למידלסברו מהצ'מפיונשיפ.

ביולי 2021 חתם על חוזה לשנתיים בצ'לסי.

ביוני 2025 חתם לשנה במנצ'סטר סיטי.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:שוערי כדורגל אנגלים
קטגוריה:לונדון: כדורגלנים
קטגוריה:כדורגלני פולהאם
קטגוריה:כדורגלני מידלסברו
קטגוריה:כדורגלני צ'לסי
קטגוריה:אנגלים שנולדו ב-1992
עיצורים חוסמים

**עיצורים חוסמים** (באנגלית: **Obstruents**, מילולית "מפריעים") הם עיצורים שבעת הגייתם, זרימת האוויר נחסמת או מופרעת במידה משמעותית, כך שבבסיס החיתוך נוצרת תהודה ("רעש") המתפרש כהגה בעל משמעות בדיבור. לדוגמה, העיצור [] שמיוצג בעברית באות דל"ת, או [] המיוצג בעברית באות סמ"ך, או [] המיוצג באות צד"י.

בניגוד לחוסמים, ניצבת קבוצת ההגאים הצוללים (סונורנטיים), אשר בהם החסימה/ההפרעה קלה הרבה יותר ולכן לא מתקיימת אותה רמת תהודה. כל החוסמים הם עיצורים, אבל הצוללים כוללים הן עיצורים הן תנועות.

## חלוקות משנה
העיצורים החוסמים נחלקים לשלוש קבוצות:
* סותמים (פוצצים), למשל בעברית , שבהם מתבצעת חסימה מלאה של זרימת האוויר בבסיס החיתוך, אשר לרוב משתחררת בפרץ חד;
* חוככים, למשל בעברית , שבהם מתבצעת חסימה חלקית אך משמעותית דיה ליצירת ערבול של האוויר וגרימת תהודה, וזרימת האוויר אינה נפסקת;
* ומחוככים, למשל בעברית , המתחילים בחסימה מלאה ואז משוחררים לחסימה חלקית כמו החוככים.

## קוליות

עיצורים חוסמים אטומים (בלתי קוליים) הם החוסמים הפרוטוטיפיים – אם יש בשפה עיצורים חוסמים, בוודאות יהיו חוסמים אטומים לפחות. גם חוסמים קוליים קיימים ברוב השפות. זאת בניגוד לעיצורים צוללים (סונורנטיים), שבאופן פרוטוטיפי הם קוליים, ואילו רק במעט שפות קיימים עיצורים צוללים אטומים.

## לקריאה נוספת

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:פונטיקה
קטגוריה:עיצורים
הוריקן איידה

**הוריקן איידה** (באנגלית: **Ida**) הוא ציקלון טרופי שהכה בחוף המפרץ של ארצות הברית. הוריקן איידה הוא הסופה התשיעית בעלת שם, ההוריקן הרביעי וההוריקן הגדול השני של עונת ההוריקנים האטלנטית בשנת 2021. מקורו של איידה בגל טרופי שזוהה לראשונה על ידי המרכז הלאומי להוריקנים ב-23 באוגוסט, כאשר עבר לים הקריבי והתפתח לשקע טרופי ב-26 באוגוסט. הוריקן איידה היה ההוריקן השני בעוצמתו בהיסטוריה הרשומה שהכה בלואיזיאנה, לאחר הוריקן קתרינה.

ב-27 באוגוסט, הפך הוריקן איידה לסופת הוריקן בקטגוריה 1 וב-29 באוגוסט, התעצמה הסופה לקטגוריה 4.

ב-30 באוגוסט הכה ההוריקן בלואיזיאנה שהוכרזה כ"אזור אסון", ובכמה ערים, כולל ניו אורלינס נותק החשמל. אידה היא הסופה החמישית היקרה ביותר בתולדות ארצות הברית, לאחר שגרמה לנזקים של לפחות 75.25 מיליארד דולר (נכון ל-2021), כאשר אומדן הנזק לרכוש בלואיזיאנה בלבד הוערך במעל 15 מיליארד דולר.

## היסטוריה מטאורולוגית
ממוזער|שמאל|מסלול הוריקן איידה (מימין לשמאל)
ב-23 באוגוסט המרכז הלאומי להוריקנים (NHC) ציין לראשונה את הפוטנציאל להתפתחות ציקלון טרופי בדרום מערב הים הקריבי, הקשור לגל טרופי שנכנס לים הקריבי המזרחי באותו היום. עד 25 באוגוסט, ה-NHC העריך שיש סבירות גבוהה להתפתחות כאשר הגל נע מערבה דרך הקריביים. למחרת, הסעה של המערכת, או סופות רעמים, התהוותה בדרום ג'מייקה. בשעה 15:00 UTC ב-26 באוגוסט, NHC סיווג את המערכת כ"שקע טרופי 9", בערך 180 ק"מ מדרום-דרום-מערב ליישוב נגריל שבג'מייקה. הסיווג נבע מהתעצמות ההסעה ומרכז סחרור הסערה. עם התפתחותו, השקע נע צפון-מערבה, כשהוא מונח על ידי רכס הממוקם מעל האוקיינוס האטלנטי המערבי. גורמים נוחים להמשך התפתחות המערכת כללו מים חמימים בים הצפון-מערבי של הים הקריבי, גזירת רוח נמוכה וסביבה לחה.

## נזקי הסופה

### אזור הקריביים
ב-23 באוגוסט, הוריקן איידה גרם להצפות במערב ונצואלה, בהן נהרגו 20 בני אדם.

### ארצות הברית
נזק נרחב נרשם בלואיזיאנה, כאשר מספר רב של בתים ניזוקו או נהרסו בשל הרוחות החזקות לצד נזקים בשל הצפות נרחבות. עשרות תושבים מתו, בעיקר בלואיזיאנה, ניו ג׳רזי וניו יורק. בלואיזיאנה נרשמו הנזקים הגדולים ביותר, מרביתם באזור החוף. נזק זה כלל בין היתר בתים רבים שנהרסו, שירותי תקשורת שהושבתו באופן זמני, מכוניות שהתהפכו וקווי חשמל שנפלו.

### קנדה
רוחות חזקות נשבו וגשם כבד הציף את החוף המזרחי של קנדה ב-2 בספטמבר, בשל כך כ-1000 משקי בית חוו הפסקות חשמל. ההצפות שנגרמו כתוצאה מהגשמים הביאו לפינויים של מספר בתים בנוסף לסגירה זמנית של שני כבישים.

## קישורים חיצוניים

* 

## הערות שוליים

קטגוריה:ארצות הברית: אסונות טבע
קטגוריה:2021 בארצות הברית
איידה
קטגוריה:2022 באמריקה הצפונית
המסע האחרון (סרט)

**המסע האחרון** (בצרפתית: **Le Dernier Voyage**) הוא סרט מדע בדיוני צרפתי שכתב וביים רומן קירו ויצא לאקרנים בשנת 2020. זהו עיבוד קולנועי באורך מלא לסרט הקצר המסע האחרון של פול ו.ר. החידתי (Le dernier voyage de l'énigmatique Paul WR), משנת 2015, שכתב הבמאי. זהו סרטו העלילתי באורך מלא הראשון. הסרט הוקרן בכמה פסטיבלים בשנת 2020, כולל פסטיבל אנגולאם פרנקופון, לפני שיצא לבתי הקולנוע בצרפת ב-19 במאי 2021.

## תקציר העלילה
בעתיד פוסט-אפוקליפטי, כוכב אדום מוזר מנוצל יתר על המידה בשל האנרגיה שלו. ככל שמסלולו משתנה והוא פונה ישר לכדור הארץ, פול ו.ר. הוא האסטרונאוט היחיד המסוגל להרוס אותו משום שנדמה שהוא נהנה מהמאפיינים הגנטיים המאפשרים לו לחצות את שדה הכוח של הכוכב.

אף על פי כן, מסיבות שידועות רק לו הוא מסרב לקבל את המשימה הזו על עצמו ומתחבא מהשלטונות. מבוקש על ידי השלטונות, פול גם נרדף ללא הרף על ידי זר מסתורי, שניחן בכוחות טלפתיים, ששכר שכירי חרב למצוא אותו. במהלך מסעו, פול פוגש את אלמה, נערה מתבגרת בעלת אופי חזק.

פלאשבקים מראים את הטראומה של פול הקשורה לילדותו (מותה הדרמטי של אמו) ומערכת יחסים מסובכת עם אביו ואחיו אליוט.

## שחקנים ודמויות
* הוגו בקר – פול ו.ר.
* פול המי – אליוט ו.ר. (אחיו של פול)
* ליה אוסאדיט-לסר – אלמה
* ז'אן רנו – אנרי ו.ר. (אביו של פול)
* ברונו לוצ'ט – סיזר
* אמילי גבואה-קאהן – סימון
* פיליפ קתרין – מגיש רדיו
* ז'אן לוק קופארד

## הפקה
לרומן קירו לקח מספר שנים לחדד את התסריט שלו. בהשראת סרטו הקצר "The Voyage of the Paul WR" האניגמטי (2015). הבמאי הודה ש"בלייד ראנר" (בבימויו של רידלי סקוט, 1982) השפיע מאוד על יצירת הסרט.

## קישורים חיצוניים
* 

## הערות שוליים

קטגוריה:סרטי מסע
קטגוריה:סרטים פוסט-אפוקליפטיים
קטגוריה:סרטי דרמה צרפתיים
קטגוריה:סרטי מדע בדיוני מ-2020
קטגוריה:סרטי מדע בדיוני
On the Ground

"**On the Ground**" (בעברית: "**על הקרקע**") הוא שיר שהוקלט על ידי הזמרת-יוצרת הדרום קוריאנית רוזה, מתוך אלבום הסינגל הראשון שלה, *[[-R-]]*. השיר יצא לאור ב-12 במרץ 2021, על ידי חברות התקליטים אינטרסקופ רקורדס ו-YG אנטרטיינמנט, כסינגל הראשון מתוך אלבום הסינגל.

השיר הגיע למקום הראשון במצעד הבילבורד גלובל 200.

## רקע וכתיבה
השיר נכתב על ידי איימי אלן, ג'ון בליון, יורגן אודגארד, ראול קובינה, טדי פארק ורוזה והופק על ידי ג'ון בליון, אוג'יבולטה, אודגארד, טדי ו-24. "On the Ground" קבע שני שיאי גינס; "האמנ/ית הראשונ/ה שהגיע/ה למקום הראשון במצעד בילבורד העולמי כסולנ/ית וכחלק מלהקה" ו"הקליפ הנצפה ביותר ב-24 שעות של אמן קיי-פופ (סולו)".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-135 מיליון השמעות.

## וידאו קליפ
הווידאו קליפ הרשמי של השיר פורסם ב-12 במרץ 2021 והועלה לערוץ היוטיוב הרשמי של בלאקפינק. הקליפ מתחיל בכוכב שביט שנראה מהשמיים. בהמשך, מוצגת רוזה כשהיא יושבת בחדר שינה, כאשר נברשת נופלת מהתקרה. בסצנה הבאה מוצגת רוזה כשהיא עוזבת תיאטרון לבושה בבגד גוף שחור.

נכון לאוקטובר 2023, מונה הצפיות של הקליפ עומד על למעלה מ-345 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2021
קטגוריה:סינגלי בכורה מ-2021
קטגוריה:שירי רוזה
קטגוריה:שירים באנגלית
קטגוריה:שירים בקוריאנית
קטגוריה:שירים מרובי שפות
קטגוריה:שירים שנכתבו על ידי איימי אלן
קטגוריה:שירים שנכתבו על ידי טדי פארק
קטגוריה:שירים שהופקו על ידי טדי פארק
קטגוריה:סינגלים שהגיעו למקום הראשון במלזיה
קטגוריה:סינגלים שהגיעו למקום הראשון במצעד הבילבורד גלובל 200
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת YG אנטרטיינמנט
בית הכנסת ישורון (גדרה)

ממוזער|לוח הקבוע בכניסה לבית הכנסת
**בית הכנסת המרכזי ישורון** הוא בית הכנסת הראשון שנבנה בגדרה. בית הכנסת נבנה על ידי אנשי תנועת ביל"ו בשנת תרע"ו (1912).

## היסטוריה
בזמן עליית צעירים מאגודת ביל"ו לארץ, התיישבו חלקם בגדרה, וביוזמת הרב יחיאל מיכל פינס שעזר להם בהתיישבות בעיר, הם הקימו את בית הכנסת הראשון בגדרה. בית הכנסת היה למבנה הראשון שהוקם בגדרה.

בתחילה שימש אחד הצריפים כבית הכנסת, ורק בשנת 1912 נבנה על מקומו של הצריף, בית הכנסת המוכר כיום הממוקם בראש הגבעה ברחוב הביל"ויים.

בית הכנסת הוא בעל מבנה קומתיים, בקומה התחתונה ממוקמת עזרת הגברים, ומעליה עזרת הנשים.

לאחר בנייתו שימש בית הכנסת לשימושים נוספים: התקיימו בו ישיבות ועד הקהילה, כמו כן שימש תקופה לבית ספר, ומקום כינוס באירועים ציבורים שונים. במלחמת העולם הראשונה בשנת 1917 הסתתרו יהודים בגג הבניין על מנת להתחמק משירות בצבא הטורקי. כמו כן בתקופת המנדט הבריטי, שימש מרתף הבניין כ'סליק' של כוחות ההגנה.

בהקמת המדינה, שימש המבנה כמשרדי המועצה המקומית.

במהלך השנים שופץ בית הכנסת מספר פעמים, בין השנים 1954–1961 שופץ הבניין והורחב, ומאז הוא משמש כבית הכנסת המרכזי של העיר גדרה. בשנים 2004–2006 שופץ הבניין פעם נוספת.

## קישורים חיצוניים

* בית הכנסת הראשון בגדרה, בבלוג חכמת הארץ

## הערות שוליים

קטגוריה:גדרה: מבנים
ישורון (גדרה)
הר בולזאיי

**הר בולזאיי** (באנגלית: **Bullseye Mountain**) הוא הר המתנשא מעל רמת פלטייר ברכס המלכה אליזבת (חלק מההרים הטראנס-אנטארקטיים), הממוקם באזור חוף שקלטון, של שטח חסות רוס, שבאנטארקטיקה.

להר צורה מעוגלת, והוא מכוסה ברובו קרח.

ההר ממוקם 7 קילומטרים צפונית-מערבת מהר רופאר.

גובהו של הר בולזאיי 2,526 מטרים מעל פני הים; הר בולזאיי הוא ההר ה-738 בגובהו באנטארקטיקה.

## היסטוריה
### מקור השם

שמו של ההר ניתן לו על ידי הוועדה המייעצת לשמות אנטארקטיים.

שם ההר תיאורי.

השם מתאר את מעגלי השלג המצויים על צידו המערבי של ההר. באנגלית "בולזאי" משמעו מרכזו של לוח מטרה.

## קישורים חיצוניים
* הר בולזאיי באתר הסקר הגאולוגי של ארצות הברית
* הר בולזאיי באתר הגאזט הגאוגרפי של ממשלת ניו זילנד
* הר בולזאיי באתר הגאזט האנטארקטי של ממשלת אוסטרליה
* הר בולזאיי באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הר בולזאיי
* הר בולזאיי באתר mindat

## הערות שוליים

בולזאיי
בולזאיי
Gone (שיר של רוזה)

**Gone** הוא שיר שהוקלט על ידי הזמרת-יוצרת הדרום קוריאנית רוזה, מתוך אלבום הסינגל הראשון שלה, *[[-R-]]*. השיר יצא לאור ב-5 באפריל 2021, על ידי חברות התקליטים אינטרסקופ רקורדס ו-YG אנטרטיינמנט, כסינגל השני מתוך אלבום הסינגל.

השיר הגיע למקום ה-29 במצעד הבילבורד גלובל 200.

## רקע וכתיבה
ב -30 בדצמבר 2020, בריאיון לאמצעי התקשורת הדרום קוריאני *Osen*, חשפה רוזה כי הצילומים לקליפ הבכורה שלה יתחילו באמצע ינואר 2021. ב-25 בינואר 2021 הועלה טיזר באורך 33 שניות שכותרתו "בקרוב" לערוץ היוטיוב הרשמי של בלאקפינק ובו רוזה שרה קטע מרצועה לא ידועה. בהמשך, נודע כי שמה של הרצועה הוא "Gone".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-85 מיליון השמעות.

## וידאו קליפ
הווידאו קליפ הרשמי של השיר פורסם ב-4 באפריל 2021 והועלה לערוץ היוטיוב הרשמי של בלאקפינק. ב-27 במרץ 2021, הזמרת אישרה במהלך שידור חי באינסטגרם שלה כי הקליפ הרשמי "Gone" ייצא "בקרוב מאוד". ב-31 במרץ הודיעה רוזה באמצעות חשבונות המדיה החברתית שלה כי הקליפ ייצא בעוד חמישה ימים.

נכון לאוקטובר 2023, מונה הצפיות של הקליפ עומד על למעלה מ-272 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי רוזה
קטגוריה:שירים באנגלית
קטגוריה:שירים שנכתבו על ידי בריאן לי
קטגוריה:שירים שנכתבו על ידי טדי פארק
קטגוריה:סינגלים שהגיעו למקום הראשון במלזיה
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת YG אנטרטיינמנט
יה שמך ארוממך

300px|ממוזער|שמאל|יה שמך ארוממך מתוך כתב היד ms. heb. e. 38
**יָהּ שִׁמְךָ אֲרוֹמִמְךָ** הוא פיוט שחובר על ידי רבי יהודה הלוי כרשות לפני תפילת הקדיש שבין ישתבח ליוצר. באקרוסטיכון חתום שם המחבר (יהודה), וכל בית מסיים במילים מתוך הקדיש "יִשְׁתַּבַּח וְיִתְפָּאַר וְיִתְרוֹמַם וְיִתְנַשֵּׂא". ככל הנראה, במקור לא נועד הפיוט למועד מסוים, ונכתב כרשות לקדיש סתם. כיום, מרבית הקהילות הספרדיות אינן אומרות את הפיוט במקומו המקורי אלא אחרי חזרת הש"ץ בתפילת שחרית של ראש השנה. לפיוט לחנים מסורתיים רבים.

## תוכן הפיוט
הפיוט עוסק בהתבוננות בגדלות הבורא, בטבע ובגרמי השמים. ההתפעלות מהטבע מביאה את האדם לבירור מקומו ותפקידו מול הבורא - "אַשְׁרֵי אִישׁ אֲשֶׁר יָחִישׁ לְהַזְכִּיר עֹז גְּבוּרוֹתָיו".
דרך ההתבוננות על מעשי הבורא שאליה קורא רבי יהודה הלוי מתייחדת בכך שהיא אינה מתיימרת להשיג את המכוסה מהאדם "הֶאֱזַנְתִּי וְהֶאֱמַנְתִּי לֹא אֶשְׁאַל וְלֹא אֲנַסֶּה", "חֲקוֹר פָּעֳלוֹ אַךְ גׇּדְלוֹ
תָּשִׂימָה נֶגְדֶּךָ, אַל תִּדְרֹשׁ בְּסוֹף וּבְרֹאשׁ בַּמֻּפְלֶא וּבַמְּכֻסֶּה".

בדרך דומה כותב ריה"ל בספר הכוזרי שעדיפה הימנעות ממחקר על דבר טעמי המצוות, ואם נזקק האדם למחקר כזה עליו להיזהר במקורותיו ובתכניו: 

## מועד אמירתו
הפיוט הוא רשות לקדיש, כלומר, הקדמה לאמירת הקדיש שפותח את ברכות קריאת שמע של תפילת שחרית. ככל הנראה, במקור לא נועד הפיוט למועד מסוים, אלא נכתב כרשות כללית לקדיש, הראויה להאמר בכל מועד. בנוסח איטליה הפיוט משמש כרשות לקדיש ביום הראשון של פסח. בנוסח הספרדים לענפיו נקלט הפיוט בתפילות ראש השנה (ברובן בתפילת שחרית של היום השני), בחלקן בתפקידו המקורי כרשות לקדיש (למשל בנוסח פרובנס), ובחלקן הוא עבר לשמש אופן (למשל במנהג אלג'יר). כיום, מרבית הקהילות הספרדיות אינן אומרות את הפיוט במקומו המקורי אלא אחרי חזרת הש"ץ. בכמה קהילות אשכנז בימי הביניים נאמר הפיוט כרשות לקדיש בשבת חתן.

## קישורים חיצוניים

* יה שמך ארוממך באתר הפיוט והתפילה
* יה שמך ארוממך, במסורת יהודי דנציג, באתר בית התפוצות
* הרב מאיר מאזוז, ביאור הפיוט – ’יה שמך ארוממך', באתר ישיבת כסא רחמים

## הערות שוליים

קטגוריה:שירי יהודה הלוי
קטגוריה:שירי המאה ה-12
קטגוריה:פיוטי ראש השנה
קטגוריה:יצירות עם אקרוסטיכון
קטגוריה:חלקי יוצרות
הנאהבים (קלף טארוט)

[ממוזער|קלף הנאהבים, [1909]]
**הנאהבים** שנקרא גם בשמות: "פרשת דרכים", "הבחירה", "החתונה" או "המאוהב", הוא קלף מספר 6 בארקנה הגדולה של קלפי הטארוט.

הקלף מזוהה עם מזל תאומים, ובחלק מהחפיסות אף נקרא "התאומים". כמו כן, מזוהה הקלף עם אלמנט האוויר.

## משמעות הקלף
הקלף מייצג זוג אוהבים, מערכת יחסים הרמונית המבוססת על אהבה וזוגיות טובה. אך ישנו היבט נוסף לקלף והוא דילמה, צומת דרכים, הצורך בקיומה של בחירה.

ארתור אדוארד וייט גרס כי קלף הנאהבים מייצג משיכה, אהבה, יופי, והתגברות על מכשולים.

המשמעות הרווחת ביותר של קלף הנאהבים היא עניין הבחירה בין אפשרויות. בקלפים שצוירו לפני הקלף של ריידר, מופיע לרוב גבר בין שתי נשים ומעליהם קופידון אשר מחכה לראות באיזו מהן הוא יבחר כדי לשלוח אליה חץ. הסיפור המיתולוגי מאחורי הקלף הוא על הרקולס, שהגיע לצומת דרכים והיה צריך לבחור באיזו מהן ללכת. באחת חיכתה לו אישה צעירה, יפה וחושנית שהבטיחה לו את שלל תענוגות החיים, ובשנייה אישה חכמה ומנוסה שהבטיחה לו חיים של הצלחה. מאז נחשב הקלף הזה לקלף של בחירה – קבלת החלטה קשה בצומת דרכים.

בקלף של ריידר, לעומת זאת, מצוירים אדם וחווה בגן עדן, כשמעליהם אלוהים המשגיח עליהם. גם כאן הם צריכים לבחור בין להיכנע לפיתוי ולאכול מהפרי האסור על העץ שמאחורי חווה, או לציית לציווי האלוהי ולהישאר בגן העדן שלהם.

בקלף של השחר המוזהב מופיע הסיפור של פרסאוס ואנדרומדה.

## קישורים חיצוניים

## הערות שוליים

קטגוריה:קלפי טארוט
המרכבה (קלף טארוט)

ממוזער|קלף המרכבה משנת 1909
**המרכבה** הוא הקלף השביעי בארקנה הגדולה של קלפי הטארוט.
ברוב החבילות מתואר רכב צעיר עם שרביט, נשק ולעיתים גם מושכות הנוהג במרכבה שרתומה לרוב בזוג סוסים או ספינקסים שכל אחד מהם בעל מין וצבע שונה.

## משמעות הקלף
הקלף מסמל קושי והתנגדות חיצוניים, כוחות מנוגדים שהאדם נתקל בהם ועוצרים את התקדמותו. קלף זה הוא קלף של התגברות על מכשולים וגיוס הכוחות המניעים בחייו של האדם על מנת להמשיך ולהתקדם. הקלף מצביע לרוב
על תוצאה חיובית, אך כזאת שתושג במאמץ ניכר.

יש הגורסים כי קלף המרכבה מייצג שלב במסע הרוחני בו האדם משיג מטרות, בעוד אחרים טוענים כי השיעור שקלף המרכבה בא ללמד הוא שאם האדם לא ינקוט פעולה וילחם על מה שחשוב ויקר לו, הוא יאבד אותו.

על פי ארתור אדוארד וייט, קלף המרכבה מסמל בין היתר השגחה עליונה, מלחמה ונקמה.

## קישורים חיצוניים

## הערות שוליים

קטגוריה:קלפי טארוט
ים (פירושונים)

קטגוריה:שמות פרטיים עבריים
קטגוריה:שמות פרטיים שמקורם בטבע
דיון לופי

**דיון לופי** (באנגלית: **Dion Lopy**; נולד ב-2 בפברואר 2002) הוא כדורגלן סנגלי המשחק בעמדת הקשר באלמריה.

## קריירה
לופי נולד בדקר שבסנגל, ושיחק באקדמיית הנוער אוסלו שבעיר.

ב-5 באוקטובר 2020 חתם לשלוש עונות בסטאד ריימס מהליג 1. את הופעת הבכורה שלו במדי הקבוצה הבכירה ערך ב-4 באפריל 2021, בתיקו 2–2 עם סטאד רן.

ב-5 באוגוסט 2023 חתם באלמריה לשש שנים.

### קריירת נבחרות
לופי משחק בקביעות בנבחרת הצעירה של סנגל, איתה הגיע לגמר גביע אפריקה לאומות עד גיל 20 ב-2019, ולשמינית גמר גביע העולם בכדורגל עד גיל 20 2019.

ב-3 באוגוסט 2019 ערך הופעת בכורה במדי הנבחרת הבוגרת.

## תארים
;נבחרת סנגל עד גיל 20
* סגנות גביע אפריקה לאומות עד גיל 20 (1): 2019

## קישורים חיצוניים

## הערות שוליים

קטגוריה:כדורגלנים סנגלים
קטגוריה:קשרי כדורגל סנגלים
קטגוריה:דקר: כדורגלנים
קטגוריה:כדורגלני סטאד ריימס
קטגוריה:כדורגלני אלמריה
קטגוריה:כדורגלני נבחרת סנגל
קטגוריה:ספורטאים סנגלים בצרפת
קטגוריה:ספורטאים זרים בספרד
קטגוריה:סנגלים שנולדו ב-2002
מערכת הוכחת סיכון

**מערכת הוכחת סיכון** (באנגלית: **Proof of stake** (**PoS**)) היא מערכת המאפשרת למשתתפים רבים להגיע יחד להחלטה משותפת באופן מבוזר, גם אם אינם בהכרח מכירים וסומכים זה על זה. תהליך קבלת ההחלטות במערכת הוכחת סיכון מתחשב בכמות האחזקות של כל משתתף בנכס מסוים, כלומר נותן משקל רב יותר לאלו שיש ברשותם כמות גדולה יותר של הנכס. מערכות הוכחת סיכון נחשבות יותר חסכוניות באנרגיה בהשוואה למערכות הוכחת עבודה, מכיוון שהן נזקקות לפחות משאבי חישוב.
 
מטבעות מבוזרים עושים שימוש במערכות כאלו. המטבע הראשון שאימץ מערכת שכזו היה Peercoin , בשנת 2012. 
 
## תיאור
כדי לבצע עסקה במטבעות מבוזרים המתבססים על טכנלוגיית בלוקצ'יין, יש להוסיף אותה לשרשרת העסקאות, המנוהלת באופן מבוזר. לביצוע ההוספה, מבצעי העסקה נעזרים במאמתים, שברוב הפרוטוקולים מתוגמלים על סיועם בביצוע העסקה. על מנת שהבלוקצ'יין יישאר מאובטח, עליו להיות בעל מנגנון שמונע ממשתמש או קבוצה זדוניים להשתלט על האימות. מערכת הוכחת סיכון עושה זאת בכך שהיא דורשת מהמאמתים להחזיק כמות מסוימת של מטבעות מבוזרים, דבר שמחייב תוקפים פוטנציאליים לרכוש חלק גדול מהם כדי לתקוף.
 
מנגנון קונצנזוס נפוץ נוסף הוא מערכת הוכחת עבודה. מנגנון זה משתמש באימות של יכולת חישובית לצורך אימות עסקאות, דבר שדורש מתוקף פוטנציאלי להשתלט על חלק גדול מכוח החישוב של רשת המאמתים. מבחינה זו, שיטה זו דורשת כמויות גדולות של אנרגיה לעומת מערכת הוכחת סיכון.
 
בשנת 2021, אילון מאסק וביל גייטס נתפסו כמי שיכולים להזיק לבלוקצ'יינים של מערכת הוכחת עבודה כמו ביטקוין ואתריום, בשל פרסום צריכת האנרגיה העצומה שלהם. לעומתם, היעילות של מטבעות מבוססי מערכת הוכחת סיכון כמו Cardano , EOS ו-Stellar  הובילה אותם להיות מכונים "מטבעות ירוקים".
 
המטבע אתריום עבר למערכת הוכחת סיכון לקראת סוף 2022.
 
## הערות שוליים

 

קטגוריה:מטבעות מבוזרים
קטגוריה:קריפטוגרפיה
ארגובית

**אַרְגוֹבִּית** (או **אַרְגוֹבַּה**; בארגובית ובאמהרית: አርጎብኛ "אַרְגוֹבִּנְיַה") היא שפה אתיו-שמיות בסכנת הכחדה, בענף השמי הדרומי במשפחה השמית, המדוברת באתיופיה באזור מצפון-מזרח לאדיס אבבה בפי בני העם ארגובה. חוקרים מסווגים את הארגובית בקבוצת-משנה של השפות האתיו-שמיות הדרומיות, יחד עם אמהרית הקרובה אליה ביותר ולצד שפות גוראגה.

כבר באמצע שנות ה-60 של המאה ה-20, אדוארד אולנדורף ציין כי ארגובית "נעלמת במהירות לטובת אמהרית, ורק כמה מאות קשישים עדיין מסוגלים לדבר אותה". כיום, בני ארגובה רבים במדינת הררי עוברים לדבר בשפת אורומו.

## ניבים

השפה מדוברת במספר כיסים גאוגרפיים, ויש לה לפחות ארבעה ניבים אזוריים: בעיר הרר (נכחד), בעיר אַלִיוּ אַמְבַּה, בעיר שֵװַה רוֹבִּיט רובית ובכפר שוֹנְכֵּה.

## לקריאה נוספת

## הערות שוליים

קטגוריה:אתיופיה: שפות
קטגוריה:שפות אתיו-שמיות
ג'ובאני דלה רוביה

**ג'ובאני דלה רוביה** (באיטלקית: **Giovanni della Robbia**; 1469, פירנצה – 1529, פירנצה) היה פסל רנסאנס איטלקי שעבד עם חומר קרמי.

הוא בנו של אנדראה דלה רוביה, אחיו הבוגר של ג'ירולמו דלה רוביה ובן אחיינו של לוקה דלה רוביה.

ג'ובאני עבד שנים רבות כעוזר של אביו וירש את בית המלאכה שלו.

## גלריה

Saint Sebastian Della Robbia Louvre InvML96, Paris.jpg| סבסטיאן הקדוש במוזיאון הלובר
Santi apostoli, firenze, interno, tabernacolo di Giovanni della Robbia 02.JPG|טברנקל בכנסיית שנים עשר השליחים בפירנצה


## קישורים חיצוניים

* 

קטגוריה:פירנצה: אישים
קטגוריה:פסלים מתקופת הרנסאנס
קטגוריה:אמני קרמיקה
קטגוריה:פסלים איטלקים במאה ה-15
קטגוריה:פסלים איטלקים במאה ה-16
קטגוריה:ילידי 1469
קטגוריה:נפטרים ב-1529
אברהם צאלח (פירושונים)

קטגוריה:פירושון אישים
קטגוריה:דיינים בבית דין צנעא
קטגוריה:אחרוני תימן
אברהם צאלח (בן צאלח)

מארי **אברהם בן צאלח צאלח** (ב' באב ה'תקפ"ה – כ"ו באייר ה'תרס"ה, 17 ביולי 1825 – 31 במאי 1905) היה חכם מחכמי יהדות צנעא בסוף המאה ה-19, ודיין בבית הדין הגדול בצנעא.

## ביוגרפיה
נולד למארי צאלח צאלח, נכדו של מהרי"ץ בעיר צנעא בירת תימן, בב' באב ה'תקפ"ה (17 ביולי 1825).

למד אצל חכמי משפחתו צאלח בבית הכנסת של המשפחה בית צאלח. היה חבר בישיבה הגדולה שהתקיימה בבית כנסת זה. מצבו הכלכלי היה קשה.

בשנת ה'תרכ"ז (1867) נכנס כחבר בבית הדין הגדול בצנעא לאחר פטירת מארי יחיא הכהן, תחת הראב"ד מארי סלימאן קארה והראב"ד מארי סלימאן צאלח. שימש כדיין כ-38 שנה, עד פטירתו.

במצור והרעב הגדול חוזת אלנפר גלה לשבאם ולעמראן. ארבעת בניו נפטרו ברעב. נפטר בצנעא מרעב בכ"ו באייר ה'תרס"ה (31 במאי 1905). בלווייתו השתתפו קצת יותר מעשרה אנשים בלבד. כמעט כל צאצאיו מתו ברעב, והם מופיעים בתמונתו המפורסמת.

## לקריאה נוספת
* ד"ר משה גברא, **אנציקלופדיה לחכמי תימן**, כרך א', המכון לחקר חכמי תימן, בני ברק, ה'תשס"א (2001), עמ' 494–495

## קישורים חיצוניים
* מארי אברהם בן צאלח צאלח, באתר האגודה לטיפוח חברה ותרבות

## הערות שוליים

קטגוריה:אחרוני תימן
קטגוריה:דיינים בבית דין צנעא
קטגוריה:ילידי 1825
קטגוריה:נפטרים ב-1905
אור החיים (חנות ספרים)

**רשת אור החיים** היא רשת חנויות ספרים ישראלית, המוכרת בעיקר ספרי קודש ומוצרי יודאיקה.

הרשת הוקמה בשנת 2007 על ידי יעקב ביבלה. נכון לשנת 2023 לרשת יש 24 סניפים בישראל, בעיקר בריכוזי אוכלוסייה חרדיים ועוד סניפים בארצות הברית ובאירופה. הסניף הראשי, הנקרא "MANNY'S ", ממוקם ברחוב חבקוק בשכונת מאה שערים בירושלים.

בסניפי החברה נמכרים ספרים ביידיש, אנגלית, צרפתית, רוסית, ספרדית, פורטוגזית וטורקית. ברשת קיימים כ-70,000 כותרים למכירה, כאשר בכל סניף יש בין 7,000 ל-12,000 כותרים, ובסניף הראשי יש כ-50,000 כותרים. באתר הרשת למעלה מ-36,000 כותרים.

בשנת תשע"ו הוסיפה חברת אור החיים לסלוגן הפרסומי שלה דמות בשם "ספרא", תחת הכותרת "ספרא אמר, ספרא יודע". את השקת הדמות בצעה החברה לאחר מסע פרסום ממושך שכותרתו "העולם מתחלק לשניים".

בשנת תשפ"ב (2021) קנתה ההוצאה את יריד החסידות של צמאה בבנייני האומה וקיימה אותו בבנייני האומה, באתר האינטרנט שלה ובחנויות הרשת.

## קישורים חיצוניים
* 
* 

## הערות שוליים

קטגוריה:חנויות ספרים בישראל
קטגוריה:רשתות שיווק בישראל
קטגוריה:ישראל: חברות שהוקמו ב-2007
ג'ירולמו דלה רוביה

**ג'ירולמו דלה רוביה** (באיטלקית: **Girolamo della Robbia**; 1488, פירנצה – 1566, פריז) היה פסל רנסאנס איטלקי שעבד עם חומר קרמי.

ג'ירולמו דלה רוביה בנו הצעיר של אנדראה דלה רוביה ובן אחיינו של לוקה דלה רוביה ואחיו של ג'ובאני דלה רוביה.

ג'ירולמו עבר לחצרו של פרנסואה הראשון, מלך צרפת

בסמוך ללקיחתו הזמנית בשבי למדריד של פרנסואה הראשון ולמות אביו אנדראה דלה רוביה, חזר ג'ירולמו לפירנצה.

## גלריה

Girolamo della robbia, medaglione con la peste a firenze.JPG| אמנות דקורטיבית במוזיאון הלובר
François I (1494–1547), King of France MET DT5176.jpg|פרנסואה הראשון, מלך צרפת במוזיאון המטרופוליטן לאמנות
Girolamo della Robbia - Bust of a Classical Hero or Emperor - 2013.31 - Cleveland Museum of Art.tif|פרוטומה של גיבור קלאסי או קיסר במוזיאון לאמנות בקליבלנד
Girolamo della robbia, busto virile, 1525-35 ca..JPG|פרוטומה במוזיאון פול גטי


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:פירנצה: אישים
קטגוריה:פסלים מתקופת הרנסאנס
קטגוריה:אמני קרמיקה
קטגוריה:פסלים איטלקים במאה ה-16
קטגוריה:ילידי 1488
קטגוריה:נפטרים ב-1566
מיקל אנקר

**מיקל אנקה** (דנית:**Michael Ancher**; 9 ביוני 1849 – 19 בספטמבר 1927) היה אמן ריאליסטי דני, וידוע בציוריו של דייגים, אגמים וסצנות אחרות מקהילת הדייגים הדנית והיה בין מייסדי ציירי סקיין. היה בעלה של הציירת אנה אנקה.

## ביוגרפיה
ממוזער|351x351 פיקסלים|מיקל אנקר, האם יעקוף את הנקודה?
מיקל פיטר אנקר נולד ברוצקר שבאי בורנהולם. בנו של סוחר מקומי, למד בבית הספר אך לא הצליח להשלים את לימודיו התיכוניים מאחר שאביו נקלע לקשיים כלכליים, מה שאילץ אותו להסתדר בעצמו. בשנת 1865 מצא עבודה כפקיד חניך באחוזה ליד רונדה שבמזרח יוטלנד. בשנה שלאחר מכן הוא פגש את הציירים תיאודור פיליפסן ווילהלם גרוט שהגיעו לאזור לצייר. הם התרשמו מעבודתו המוקדמת, ועודדו אותו לעסוק בציור כמקצוע. בשנת 1871, הוא שהה תקופה קצרה בבית הספר לאמנות של נילסן על מנת להצטרף לאקדמיה המלכותית הדנית לאמנות בקופנהגן בהמשך השנה. למרות שבילה זמן מה באקדמיה, הוא עזב בשנת 1875 מבלי שסיים את לימודיו.

אחד מחבריו ללימודים היה קרל מאסן שהזמין אותו לנסוע לסקיין, כפר דייגים קטן בצפון הרחוק של יוטלנד, שם נפגשים הים הבלטי והים הצפוני. מאמצע שנות ה -70 של המאה ה -19, הוא ומדסן הפכו לחברי מפתח בקבוצת אמנים שהתכנסו שם מדי קיץ, המכונים ציירי סקיין.

לאחר שאנקר ביקר לראשונה בסקגן בשנת 1874, הוא התיישב שם והצטרף לחברת האמנים ההולכת וגדלה. מושבת הציירים נפגשה באופן קבוע במלון Brøndums בסקיין כדי להחליף רעיונות.

בשנת 1880 התחתן אנקר עם ציירת אחרת ילידת סקיין, אנה ברונדום, שלאביה היה שייך מלון ברונדמס. בשנים הראשונות לנישואיהם היה לבני הזוג בית וסטודיו שהפך למוזיאון סקיין. לאחר לידת בתם הלגה בשנת 1883, עברה המשפחה למרקווג שבסקיין.

## קריירה
ממוזער|311x311 פיקסלים|מיקל אנקה, סירת הצלה מועברת בדיונות
את פריצת הדרך האמנותית שלו השיג בשנת 1879. עבודותיו של מיקל אנקה מתארות את הדייגים של סקגן ואת חוויותיהם הדרמטיות בים, המשלבות ריאליזם עם קומפוזיציה קלאסית. עבודות מפתח כוללות את הם יעקוף את הנקודה?, סירת ההצלה המובלת בדיונות (1883), הצוות ניצל (1894) והאיש הטבוע (1896).

מיקל אנקה הושפע מהכשרתו המסורתית באקדמיה המלכותית הדנית לאמנויות בשנות ה -70 שהטילה כללים נוקשים על הקומפוזיציה. עם זאת, נישואיו לאנה אנקה הציגו בפניו את הרעיון הנטורליסטי של מציאות לא מעוותת וצבעיה. על ידי שילוב ההרכב הציורי של נעוריו עם תורת הנטורליזם, מייקל אנקה יצר מה שכונה אמנות פיגורטיבית מונומנטלית מודרנית, כגון בציור הטבילה.

בין היתר ניתן לראות את עבודותיהם של אנה ומיקל אנקה במוזיאון סקגן, מוזיאון סטטנס לאמנות, מוזיאון פרדריקסבורג, אוסף הירשפרונג ומוזיאון לאמנות ריבה. מיקל קיבל את מדליית אקרסברג בשנת 1889 ובשנת 1894 את אות מסדר הדנברוג.

## הבית של מיקל ואנה אנקה
המעון של אנה ומיקל אנקה נרכש בשנת 1884. בשנת 1913 נוסף לנכס סטודיו גדול ומהווה חלק מהמוזיאון הנוכחי. עם מותה בשנת 1964, בתם, הלגה אנקה, הורישה את הבית ואת כל תוכנו לקרן הלגה אנקה.

בשנת 1967 הפך הבית למוזיאון, בית אנקה. הריהוט והציורים המקוריים שיצרו בנוסף לעבודות ואמנים אחרים של סקיין מוצגים בבית ובסטודיו המשוחזרים.

## גלריה

File:Michael Ancher - Christmas Day 1900 - Google Art Project.jpg

File:A Baptism (Michael Ancher).jpg

File:Fishermen.1.jpg

## קישורים חיצוניים

## הערות שוליים

קטגוריה:ציירים דנים
קטגוריה:ילידי 1849
קטגוריה:נפטרים ב-1927
קטגוריה:דנים שנולדו במאה ה-19
קטגוריה:דנים שנפטרו במאה ה-20
Woman (שיר של דוג'ה קאט)

"**Woman**" (בעברית: "**אִשָׁה**") הוא שיר שהוקלט על ידי הראפרית האמריקאית דוג'ה קאט, מתוך אלבום האולפן השלישי שלה, *[[Planet Her]]*. השיר יצא לאור ב-1 באוקטובר 2021, על ידי חברות התקליטים קימוסבי רקורדס ו-RCA רקורדס, ביחד עם שאר שירי האלבום. ב-1 באוקטובר 2021 נשלח לרדיו להיטים עכשוויים באיטליה והופץ כסינגל הרביעי מהאלבום.

השיר הגיע למקום ה-20 במצעד הבילבורד גלובל 200. ב-1 בספטמבר 2022, השיר חצה את רף המיליארד ההשמעות בשירות הזרמת המדיה ספוטיפיי, יחד עם הסינגל שלה "Say So", והעניק לדוג'ה את התואר עבור הראפרית הראשונה עם שני שירים סולואים אשר חוצים את רף המיליארד ההשמעות.

## רקע וכתיבה
השיר נכתב על ידי אמאלה דלמיני, ג'יידנה מוביסון, לידיה אסרת, דייוויד שפרשר, לינדן ג'יי, ארון הורן ואיינסלי ג'ונס והופק על ידי יטי ביטס, לינדן ג'יי, איינזלי ג'ונס וקריט קלאסיקס. רוזמרי אקאפן מ-** כתבה ש"בדרך אופיינית לדוג'ה, היא עדיין מסוגלת להעביר את הבתים הרגילים המהירים שלה, בתוספת פזמון קליט".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-110 מיליון השמעות.

## וידאו קליפ
האודיו הוויזואלי הרשמי של השיר הועלה לערוץ היוטיוב של דוג'ה קאט ב-1 באוקטובר 2021 וזכה להצלחה רבה כאשר צבר למעלה מ-31 מיליון צפיות.

הקליפ קיבל מועמדות לפרס גראמי לווידאו קליפ הטוב ביותר בטקס פרסי גראמי ה-65.

## מיקומי שיא

### מצעדי סוף שנה

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דוג'ה קאט
קטגוריה:שירים באנגלית
קטגוריה:שירים שנכתבו על ידי דוג'ה קאט
קטגוריה:שירים עם נושאים פמיניסטיים
קטגוריה:זוכי פרס הווידאו קליפים של MTV: קליפים
קטגוריה:שירי יהלום משולש בברזיל
קטגוריה:סינגלים בהוצאת קימוסבי רקורדס
קטגוריה:סינגלים בהוצאת RCA רקורדס
איגנץ שוגאר

**איגנץ שוגאר** (במקור **יצחק שוגאר**, בהונגרית: **Sugár Ignác**; מישקולץ, 12 במאי 1860 – מישקולץ, 3 בספטמבר 1917) היה דוקטור למשפטים יהודי-הונגרי, מזכיר לשכת המסחר והתעשייה של העיר מישקולץ (עיר של מעל 150,000 תושבים).

## ביוגרפיה
איגנץ שוגאר נולד במשפחה יהודית כבנם של ליפוט שוגאר (Schugar) ושל חני פרידלנדר. הוא סיים את לימודיו בבית הספר התיכון בחלקו בנירג'האזה בגימנסיה הלותרנית, ובחלקו בגימנסיה הקלוויניסטית במישקולץ. בחינות הבגרות שלו הסתיימו בשנת 1879. את התואר האקדמי קיבל בפקולטה למשפטים של אוניברסיטת בודפשט (היום שמה אוניברסיטת אטווש לוראנד) ביולי 1883. מיוני 1885 הצטרף לחברת "הרכבת הממלכתית ההונגרית המלכותית", שם פעל במשך חמש שנים. מ-1 בספטמבר 1890 מונה למזכיר השני של לשכת המסחר והתעשייה של מישקולץ. בינתיים עבד גם כמורה חוץ בבית הספר התיכון העליון למסחר של מישקולץ ולימד את תחומי המסחר והמשפט. הוא נבחר למזכיר הראשון בשנת 1903 ובאותו זמן התפטר כמורה. שוגאר היה המנהל, המזכיר וחבר הכבוד של כמה איגודי תעשייה ומסחר מקומיים. בשנת 1903 קיבל תואר גם במדע המדינה באוניברסיטת פרנץ יוזף המלכותית בקולוז'וואר. שנתיים לאחר מכן זכה במלגה מטעם לשכת המסחר לביקור במספר מדינות מערב אירופה. מותו נגרם כתוצאה מסרטן המעי.

## משפחתו
אשתו הייתה בורבאלה (ברברה) שוורץ (1867–1924).

## פרסומיו
הוא היה חבר מערכת בכמה עיתונים וכתבי עת מקומיים ומטרופוליטנים. כתב מאמרים בעיתונים וכתבי עת אלה:
* ענייני תעשייה (Iparügyek)
* סקירה כלכלית (Közgazdasági Szemle)
* עיתון היערנות (Erdészeti Lapok)
* החקלאי הלאומי ההונגרי (Magyar Nemzetgazda)
* עיתון הסוחרים ההונגרים (Magyar Kereskedők Lapja)
* התעשייה ההונגרית (Magyar Ipar)
* העיתון הפיננסי ההונגרי (Magyar Pénzügy)
* העלון המשפטי (Jogtudományi Közlöny)
* הלמוד וההכשרה המסחרית (Kereskedelmi Szakoktatás)

ב-5 בספטמבר 1917 הובא למנוחות בבית הקברות היהודי במישקולץ, שם ספד לו הרב שלמה שפירא.

## עבודותיו
* מחוז בורשוד והעיר מישקולץ. מישקולץ, 1895. (מהדורה שנייה. מישקולץ, 1899)
* כלכלה לאומית לבתי ספר למסחר. מישקולץ, 1895.
* על מצב ערי השדה שלנו. מישקולץ (הדפסה מיוחדת מ"הסקירה הכלכלית")
* תורת הכלכלה. מישקולץ, 1896
* גורלה של התעשייה הזעירה. בודפשט, 1901
* איסוף הזמנות (סעיף XX של שנת 1900) מישקולץ 1901
* הקמת אזור סחר חופשי. בודפשט, 1905
* לשכת המסחר והתעשייה. מישקולץ, 1905

## לקריאה נוספת
* 
* יוז'ף סיניאי: חייהם ויצירותיהם של סופרים הונגרים. 1908
* לקסיקון יהודי הונגרי. 1929. עורך פטר אויווארי. איגנץ שוגאר
* הודעת אבל
* יוז'ף פלטינוס: חטאי הבנייה החופשית. מהדורה רביעית בודפשט, 1938–1939

## הערות שוליים

קטגוריה:משפטנים יהודים הונגרים
קטגוריה:עיתונאים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:מישקולץ: אישים
קטגוריה:הונגרים שנולדו ב-1860
קטגוריה:נפטרים ב-1917
ברנדלי קוואס

**ברנדלי מק-אולין קוואס** (בהולנדית: **Brandley Mack-Olien Kuwas**; נולד ב-19 בספטמבר 1992 בהורן שבהולנד) הוא כדורגלן קוראסאואי המשחק בעמדת הקשר ההתקפי בקבוצת פולנדם מהליגה ההולנדית השנייה.

## קריירת מועדונים
קוואס נולד בהולנד וגדל במחלקות הנוער של מספר מועדונים מקומיים. את הקריירה המקצועית שלו התחיל בפולנדם מליגת המשנה ההולנדית. לאחר מכן, שיחק באקסלסיור רוטרדם ובהראקלס אלמלו מליגת העל ההולנדית.

בין השנים 2019–2021 שיחק קוואס בא-נסר מליגת העל של איחוד האמירויות הערביות, כשבמחצית השנייה של עונת  הוא הושאל לאל-ג'זירה, גם היא מליגת העל של איחוד האמירויות הערביות.

ב-31 באוגוסט 2021, חתם קוואס לשתי עונות בשורות במכבי תל אביב מליגת העל. ב-14 בספטמבר ערך את הופעת הבכורה שלו במועדון, בניצחון 4-1 על אלאשקרט במסגרת שלב הבתים של הקונפרנס ליג לעונת 2021/2022. ב-18 בספטמבר ערך את הופעת הבכורה שלו בליגת העל, בניצחון 2-1 על מכבי חיפה במסגרת המחזור השלישי.

## קריירה בינלאומית
ב-22 במרץ 2017 ערך קוואס את הופעת הבכורה שלו בנבחרת קוראסאו, בתיקו 1-1 נגד נבחרת אל סלוודור במשחק ידידות.

## קישורים חיצוניים

קטגוריה:כדורגלני פולנדם
קטגוריה:כדורגלנים הולנדים
קטגוריה:כדורגלנים קוראסאואים
קטגוריה:קשרי כדורגל הולנדים
קטגוריה:קשרי כדורגל קוראסאואים
קטגוריה:כדורגלני אקסלסיור רוטרדם
קטגוריה:כדורגלני הראקלס אלמלו
קטגוריה:כדורגלני א-נסר (דובאי)
קטגוריה:כדורגלני אל-ג'זירה (אבו דאבי)
קטגוריה:כדורגלני מכבי תל אביב
קטגוריה:כדורגלנים זרים בישראל
קטגוריה:כדורגלני נבחרת קוראסאו
קטגוריה:כדורגלני גביע הזהב 2025
קטגוריה:ספורטאים זרים באיחוד האמירויות הערביות
קטגוריה:ספורטאים הולנדים בישראל
קטגוריה:ספורטאים הולנדים בטורקיה
קטגוריה:ספורטאים קוראסאואים בישראל
קטגוריה:הולנדים שנולדו ב-1992
קטגוריה:קוראסאואים שנולדו ב-1992
קריית מד"א (רמלה)

**קריית מד"א** הוא מתחם ברחוב הרצל שברמלה.
הקריה מכילה את המבנים העיקריים של מגן דוד אדום, בהם בנק הדם הלאומי של מדינת ישראל, בנק החלב הלאומי של מד"א ובנק הדם הטבורי, משרדי מד"א הראשים, בית ספר להכשרת פרמדיקים, מוקד ארצי ממוגן, מוזיאון וחניון תת-קרקעי.

## היסטוריה
בפברואר 2013 פורסם כי נקנה שטח אדמה לקריה שתשמש את כוחות מגן דוד אדום. במרץ 2015 תרמה קרן מרכוס האמריקאית כ-25 מיליון דולרים למען הקמת בנק הדם שתוכנן להיות אחד מהמבנים המרכזיים בקריית מד"א.

בנובמבר 2016 הונחה אבן הפינה של מרכז שירותי הדם החדש של מד"א, ובמרכזו החלה הקמתו של בנק דם ממוגן שיהיה בנק הדם התת-קרקעי הראשון בעולם וזאת על מנת שהבנק יכול לפעול במקרה של מתקפת טילים, רעידת אדמה או במצבי חירום אחרים. במרכז החדש הותקנו מערכות אוורור שיגנו עליו מפני מתקפה כימית והוא מכיל מעבדות מודרניות ויחידות חדישות לעיבוד דם, בנוסף לכך בבניין נבנה חדר קור מאובטח אשר ביכולתו בעת חירום להכיל עשרות אלפי מנות דם, שיכול לפעול גם במצב חירום באמצעות גנרטורים וללא תלות באמצעי חיצוניים.

שנה לאחר מכן, אגודת ידידי מד"א בארצות הברית קיימה ערב התרמה בו הם גייסו כ-17 מיליון דולרים למען הקמת בנק הדם של הקריה, כ-12 מיליון דולרים מהתרומה באו מתרומתם של זוג הפילנתרופים היהודים-אמריקאים, שלדון אדלסון ומרים אדלסון.

בדצמבר 2018 פורסם כי מנרב ואפקון החזקות זכו במרכז להקמת בנק הדם ומרכז הלוגיסטיקה של מד"א כקבלניות הפרויקט.

במאי 2022 נחנך מבנה בנק הדם, שנקרא על שם ברני ובילי מרכוס שהיו התורמים המרכזיים שמימנו את הקמת בנק הדם.

בקומת הכניסה של הבניין פועל חדר התרמות דם אליו יכולים אזרחים להגיע על מנת לתרום דם. בקומות התת-קרקעיות פועלות מעבדות בנק דם, חדר קור מאובטח המתפרש על פני כ-400 מ"ר, המוגן מפני איומים ובו יישמר מלאי הדם, מרכז תחבורה וחנייה לאמבולנסים החדשים והמאובזרים.

## קישורים חיצוניים

* 

## הערות שוליים

קטגוריה:רמלה: מבנים
קטגוריה:מגן דוד אדום
אנדור שוגאר

**אנדור שוגאר** (במקור **זוננשיין**, בהונגרית: **Sugár Andor**; בודפשט, 10 במרץ 1903 – בין שארוואר לבין אושוויץ, מאי 1944) היה צייר יהודי-הונגרי שנספה בשואה.

## ביוגרפיה
אנדור שוגאר זוננשיין נולד במשפחה יהודית כבנם של דיולה שוגאר זוננשיין (Sonnenschein) (1931–1870) ושל אילונה קוריצ'ונר (1876–1944). הוא למד בבית הספר החופשי של ארתור פודוליני-פולקמן ובשנים 1924–1927 עבד כצורף באיטליה עם גיסו אישטוואן דשי הובר. מאוחר יותר עבר למילאנו, שם עסק בחריטת נחושת בנוסף לעבודתו היומיומית. הוא חזר להונגריה והצטרף לתנועת הפועלים בשנת 1927 ולמפלגת הקומוניסטים של הונגריה בשנת 1933. הוא השתתף בתערוכות של החברה החדשה לאמנים (KUT) ושל קבוצת האמנים הסוציאליסטית. הוא נסע שוב לאיטליה בשנת 1937, ועיבד את חוויותיו במחזור ציור נוף גדול. באותה השנה ארגן תערוכה משותפת עם שאנדר סנדאי בגלריית טמאש. תמונתו האדום מהןלוקה בשנת 1939 הפך לדימוי של מלחמה שהתקרבה. בשנת 1942 השתתף בתערוכה האסורה האחרונה של קבוצת האמנים הסוציאליסטים. בנוסף לציוריו, גם התחריטים ורישומיו הם בעלי ערך.

ב-12 באוקטובר 1931 נשא לאישה את קטלין אגנש קלמאר בבודפשט שידועה בשם קאטה שוגאר בהיסטוריה של הצילום ההונגרי. בין 1940 לבין 1943 נלקח מספר פעמים לשרות העבודה (עבודות כפייה לגברים יהודים עבור הצבא הונגרי, אך גם צייר ואייר במהלך מלחמת העולם השנייה. אשתו, שסבלה ממחלה נוירולוגית, התאבדה בשנת 1943. אנדור שוגאר התחתן עם ידידתו הישנה, ז'וז'ה מאוטנר בפברואר של השנה שלאחר מכן. אחרי הכיבוש הגרמני (מבצע מרגרטה), באפריל 1944, הוא ואשתו נעצרו הן כיהודים והן כחתרנים קומוניסטים ולאחר מכן נשלחו במחנה המעצר שארוואר. הוא מת בדרכו לאושוויץ בזמן ובמקום לא ידוע. מועד מותו נקבע ל-15 במאי 1944 על ידי בית המשפט.

## עבודותיו (מבחר)
* עולה לחוף, (שמן, קרטון 32.5x54 ס"מ)
* טבע דומם עם מגזין KUT, (שמן, קרטון 50x34 ס"מ)
* על חוף הים, (שמן, קרטון 32.5x54 ס"מ)
* בנאים, (טמפרה, קרטון 69x50 ס"מ)
* גָלגָלתָא 1926, (תחריט, נייר 11x15 ס"מ)
* אישה שוכבת, (פחם, נייר 47x59 ס"מ)
* טבע דומם עם מנדולינה, (שמן, קרטון 67x52.5 ס"מ)

## לקריאה נוספת
* אנדור שוגאר, באתר Artportal
* (נתוניו בקטלוג מוזיאון הספרות פטפי) Adatai a Petőfi Irodalmi Múzeum katalógusában
*קורות חייו, באתר Arcanum
*אנדור שוגאר, אמן השואה המוכר לא נכונה. באתר NeoKohn 
* חתימתו, צילום וציור של אנדור שוגאר (7), גרפיקה עם צילום
* יצירות מאת אנדור סוגאר
* אנה אולמאכר - ג'רג' טיסלר: אנדור שוגאר. הוצאת קורווינה, 1974.
*אנדור שוגאר בגלריית קיזלבך

## קישורים חיצוניים

## הערות שוליים

קטגוריה:ציירים יהודים הונגרים
קטגוריה:נספי השואה
קטגוריה:קומוניסטים יהודים הונגרים
קטגוריה:קומוניסטים הונגרים
קטגוריה:בודפשט: אישים
קטגוריה:ציירים הונגרים
קטגוריה:יהדות בודפשט
קטגוריה:נספים במחנה ההשמדה אושוויץ
קטגוריה:הונגרים שנולדו ב-1903
קטגוריה:הונגרים שנפטרו ב-1944
סידני גאזט

**סידני גאזט** (באנגלית: **Sydney Gazette**; שם מלא: **The Sydney Gazette and New South Wales Advertiser**) היה העיתון הראשון שנדפס באוסטרליה, היה פעיל בין 5 במרץ 1803 עד 20 באוקטובר 1842. העיתון שימש ככלי תקשורת חצי רשמי של ממשלת ניו סאות' ויילס, שהיה בפיקוחו של מושל ניו סאות' ויילס, פיליפ גידלי קינג, והודפס על ידי ג'ורג' האו. ב-14 באוקטובר 1824, השלטון הקולוניאלי הפסיק לצנזר חלקים מהעיתון.

## היסטוריה
במטען של 11 האוניות של הצי הראשון הגיעו לניו סאות' ויילס בינואר 1788, היה בית דפוס קטן יד שנייה שנועד להדפיס פקודות כלליות, תקנות והכרזות רשמיות במושבת העונשין החדשה, אך התחיל לעבוד רק כשבע שנים מאוחר יותר. ב-1795–1799, הנידון ג'ורג' יוז השתמש בו כדי להדפיס יותר מ-200 צווים ממשלתיים. יוז השתמש בה גם בשביל עיתונאות ובשביל כתיבת תוכניות למופיע מופעי תיאטרון בסידני במרץ ואפריל 1800, כאשר בחלקן הופיע כשחקן תיאטרון. בהמשך השנה, ג'ורג' האו החליף אותו בתפקיד.

בין היתר הדפיס האו את הספר הראשון שיצא לאור באוסטרליה, *New South Wales Wales Standing Orders*.

ב-1803, במכתב ששלח מושל ניו סאות' ויילס, פיליפ גידלי קינג למזכיר המדינה למלחמה ומושבות , רוברט הוברט :

## דיגיטציה
העיתון עבר דיגיטציה כחלק מפרויקט Trove של הספרייה הלאומית של אוסטרליה.

## קישורים חיצוניים


* The Sydney Gazette and New South Wales Advertiser (NSW : 1803 - 1842), Trove


## הערות שוליים

קטגוריה:אוסטרליה: תרבות
קטגוריה:אוסטרליה: היסטוריה
קטגוריה:עיתונים באנגלית
מיק אברמס

**מייקל טימות'י אברמס** (באנגלית: **Michael Timothy Abrahams**; 7 באפריל 1943 – 19 בדצמבר 2025) היה גיטריסט אנגלי המוכר בעיקר בזכות היותו הגיטריסט המקורי של להקת הרוק המתקדם ג'ת'רו טאל בין השנים 1967–1968.

## ביוגרפיה
אברמס נולד בלוטון בדפורדשייר. אברמס התחיל לנגן בשנות ה-60 עם הרכבים מגוונים בסביבה נע בין רוקנ'רול לבלוז, עד שלבסוף הוא החליט להקים ב-1967 את להקת "McGregor’s Engine" יחד עם קלייב באנקר ואנדי פייל. איאן אנדרסון התוודע ללהקה לראשונה כשהם הופיעו לפני הלהקה שלו באותה תקופה "John Evan Band". אנדרסון הזמין את אברמס להצטרף ללהקת Even Band מאוחר יותר ב-1967, למרות שבזמן שאברמס הוזמן, רוב הנגנים פרשו מהלהקה ונותרו בה רק אנדרסון וגלן קורניק, וביחד עם קלייב באנקר, ארבעת אלו היוו את הבסיס להקמתה של ג'ת'רו טאל.
אברמס ניגן באלבום הבכורה של להקת ג'ת'רו טאל This was שהוקלט ב-1968, אולם מחלוקות לגבי הכיוון המוזיקלי של הלהקה בינו לבין איאן אנדרסון הובילו את אברמס לעזוב את הלהקה זמן קצר אחרי שהעבודה על האלבום הסתיימה (למרות שהוא הספיק להקליט עוד שיר אחד מחוץ לאלבום עם הלהקה לפני עזיבתו). אברמס רצה לשלב יותר בלוז/רוק בזמן שאנדרסן רצה ליצור מוזיקה שמשלבת יותר פולק וג'אז. בהתחלה החליף את אברמס הגיטריסט של להקת Earth טוני איומי שעזב את ג'ת'רו טאל מספר שבועות אחר כך כדי לחזור ללהקה שלו שתתפתח מאוחר יותר לבלאק סבאת', ולאחר הצטרף לג'ת'רו טאל הגיטריסט מרטין באר שנשאר בתפקיד עד פירוק הלהקה ב-2011.

נפטר ב-19 בדצמבר 2025.

## קישורים חיצוניים

## הערות שוליים

קטגוריה:גיטריסטים בריטים
קטגוריה:אמני איילנד רקורדס
קטגוריה:אמני A&M רקורדס
קטגוריה:אנגלים שנולדו ב-1943
קטגוריה:אנגלים שנפטרו ב-2025
I Honestly Love You (פסקול)

***I Honestly Love You*** (בעברית: "**בכנות, אני אוהבת אותך**") הוא פסקול המיני-סדרה הביוגרפית האוסטרלית "אוליביה ניוטון-ג'ון: מסורה לך ללא תקנה", שחלקה הראשון הוקרן ב-*Seven Network* ב-13 במאי 2018, כאשר החלק השני שלה עלה לשידור ב-20 במאי 2018. המיני-סדרה מספרת את סיפורה של אוליביה ניוטון-ג'ון, זמרת, כותבת שירים ושחקנית אוסטרלית. הפסקול כולל את כוכבת הסדרה, דלתא גודרם, המבצעת גרסאות כיסוי לשירים ידועים מהקריירה של ניוטון-ג'ון. הפסקול הופץ באוסטרליה ב-11 במאי 2018.

הפסקול הגיע למקום הרביעי במצעד האלבומים האוסטרלי.

## ביקורת
דייוויד מ-*AuspOp* העניק לפסקול 3 מתוך 5 וכתב: "כשהאזנתי לשירים, אף אחד מהם לא היה פורץ דרך, אך מרגישים שהקדישו להם תשומת לב מסוימת". הוא כינה את הפסקול כ"הגון מספיק" וכ"הזדמנות להציץ במוזיקה של אוליביה ניוטון-ג'ון מנקודת מבט אחרת", וציין את "Physical", "Anyone Who Had a Heart" ו-"Love Is a Gift" כנקודות שיא.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:פסקולים מ-2018
קטגוריה:אלבומי דלתא גודרם
קטגוריה:פסקולים באנגלית
קטגוריה:אלבומי חברת סוני מיוזיק אוסטרליה
I Honestly Love You

"**I Honestly Love You**" (בעברית: "**בכנות, אני אוהבת אותך**") הוא שיר שהוקלט על ידי הזמרת האוסטרלית אוליביה ניוטון-ג'ון. השיר יצא לאור באוגוסט 1974 על ידי חברת התקליטים EMI, כסינגל המוביל מתוך אלבומה, *[[If You Love Me, Let Me Know]]*. בשנת 1974 הפך השיר ללהיט עולמי – כמו גם שירה הראשון של ניוטון-ג'ון שכבש את פסגת מצעד הבילבורד הוט 100 וקנדה הוט 100. "I Honestly Love You" היה לשיר החותם שלה עד ש-"Physical" (אותו הוציאה ב-1981), העפיל עליו והפך הוא לשיר החותם שלה.

## רקע
בממלכה המאוחדת, נכלל השיר באלבום *Long Live Love* ובארצות הברית באלבום *If You Love Me, Let Me Know*. השיר נכתב על ידי ג'ף בארי – כותב שותף של "Then He Kissed Me", "Be My Baby", "Leader of the Pack" ו-"River Deep – Mountain High" – והמלחין האוסטרלי פיטר אלן שהקליט אותו בערך באותו הזמן לאלבומו, *Continental American*. הוא מופיע גם במחזמר על חייו של אלן, *The Boy from Oz*. ב-VH1 דירגו את השיר במקום ה-11 ברשימת "40 שירי הרוק הקל הטובים ביותר".

## פרסים ומועמדויות
בטקס פרסי הגראמי ה-17 שהתקיים בשנת 1975 זכה השיר בשתי קטגוריות: "הקלטת השנה" ו"ביצוע הפופ הווקאלי הטוב ביותר – אישה". "I Honestly Love You" הועמד גם בקטגוריית "שיר השנה", אך הפסיד ל-"The Way We Were" של ברברה סטרייסנד. בשנת 1975 זכה בפרס המוזיקה האמריקאית בקטגוריית "שיר הפופ/רוק האהוב ביותר".

## מיקומי שיא

## גרסאות כיסוי
להלן חלק ממאות גרסאות הכיסוי שהוקלטו במרוצת השנים:
* בובי וינטון באלבומו, *Melodies of Love*, משנת 1974.
* אנדי ויליאמס באלבומו, *You Lay So Easy on My Mind*, משנת 1974.
* לין אנדרסון באלבומה, *What a Man My Man Is*, משנת 1974.
* לין אנדרסון באלבומו, *A Legend in My Time*, משנת 1975.
* קמאהל באלבומו, *Let it Be Me*, משנת 1975.
* ג'רי באטלר באלבומו, *Love's on the Menu*, משנת 1976.
* בובי וומאק באלבומו, *Roads of Life*, משנת 1979.
* פרנק סינטרה ולזלי אגאמס בספיישל הטלוויזיוני, *Sinatra and Friends*, משנת 1977.
* הסטייפל סינגרס באלבומה, *Family Tree*, משנת 1977.
* ג'קי מור באלבומה, *With Your Love*, משנת 1980.
* דונה פארגו באלבומה, *Encore*, משנת 1984.
* ליאה סלונגה באלבומה, *Lea Salonga*, משנת 1993.
* ריצ'רד קליידרמן באלבומו, *My Australian Collection*, משנת 1999.
* ג'וליאנה הטפילד באלבומה, *Juliana Hatfield Sings Olivia Newton-John*, משנת 2018.
* דלתא גודרם במיני-סדרה "אוליביה ניוטון-ג'ון: מסורה לך ללא תקנה" ובפסקול, ''I Honestly Love You'', משנת 2018.
* קייט סברנו באלבומה, *Sweet Inspiration*, משנת 2021.

## היסטוריית יציאות לאור

## קישורים חיצוניים

## הערות שוליים

קטגוריה:שירי אוליביה ניוטון-ג'ון
קטגוריה:שירים באנגלית
קטגוריה:שירים שהופקו על ידי דייוויד פוסטר
קטגוריה:בלדות משנות ה-1970
קטגוריה:בלדות פופ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:זוכי פרס גראמי להקלטת השנה
קטגוריה:זוכי פרס גראמי לביצוע הפופ הווקאלי הטוב ביותר של אישה
קטגוריה:סינגלים בהוצאת EMI רקורדס
יאסין עדלי

**יאסין עדלי** (בצרפתית: **Yacine Adli**; נולד ב-29 ביולי 2000 בויטרי-סור-סן שבצרפת) הוא כדורגלן צרפתי המשחק בעמדת הקשר ההתקפי בקבוצת אל שבאב ריאד.

## קריירת מועדונים
### פריז סן-ז'רמן
עדלי גדל במחלקת הנוער של פריז סן-ז'רמן מליגת העל הצרפתית. הוא שיחק בעיקר בפריז סן-ז'רמן ב', קבוצת המילואים של המועדון. ב-19 במאי 2018 ערך עדלי את הופעתו היחידה במדי הקבוצה הראשונה של המועדון, כשהחליף את כריסטופר אנקונקו בדקה ה-83 בתיקו 0-0 נגד קן במסגרת המחזור ה-38 והאחרון בליגה לעונת 2017/2018.

### ז'ירונדן דה בורדו
ב-31 בינואר 2019 חתם עדלי על חוזה לארבע עונות וחצי בז'ירונדן דה בורדו, גם היא מליגת העל הצרפתית. ב-20 בפברואר הוא ערך את הופעת הבכורה שלו במועדון, בתיקו 0-0 נגד גנגאן במסגרת המחזור ה-23 בליגה לעונת 2018/2019. בחצי העונה הראשונה שלו במועדון הוא ערך שבע הופעות ליגה.

ב-25 בספטמבר 2019 הבקיע עדלי את שערי הבכורה שלו במועדון, צמד שערים בניצחון 1–3 על אמיין במסגרת המחזור השביעי בליגה לעונת 2019/2020. בעונה זו ערך עדלי 21 הופעות ליגה, בהן הבקיע שלושה שערים, ובעונת 2020/2021 הוסיף 35 הופעות ליגה ושני שערים.

### מילאן
ב-31 באוגוסט 2024 חתם עדלי במילאן בחוזה ל-5 עונות והושאל חזרה לבורדו לעונה אחת.

בעונתו הראשונה במילאן תחת המאמן סטפנו פיולי, עדלי מיעט לשחק וסיים את העונה עם 6 הופעות ליגה, מתוכן פתח בהרכב פעם אחת, בניצחון נגד הלאס ורונה. ב-14 בינואר 2024 כבש את שער הבכורה במועדון, בניצחון 3-1 על רומא.

ב-28 באוגוסט 2024 הושאל אל פיורנטינה.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני פריז סן-ז'רמן
קטגוריה:כדורגלני בורדו
קטגוריה:כדורגלני מילאן
קטגוריה:כדורגלני פיורנטינה
קטגוריה:ספורטאים צרפתים באיטליה
קטגוריה:צרפתים שנולדו ב-2000